เป็นตุ้มเเดงๆเหมือนสิวที่เเขนมีไม่เยอะเท่าไรคับอย่ากรู้ว่ามันเกินจากอะไรเเละมีวิธีเเก้อยางไรคับตอบด้วย
สวัสดีค่ะ ตุ่มแดงๆ ที่แขน อาจเป็น1. รูขุมขนอักเสบ ซึ่งเกิดจากการติดเชื้อแบคทีเรียหรือเชื้อรา อาการคือจะเห็นเป็นตุ่มแดงคล้ายสิว มักมีหลายตุ่ม อาจเป็นหัวหนอง มักมีอาการเจ็บหรือแสบร่วมด้วย2. ผื่นแพ้จากสารก่อการระคายเคืองต่างๆ เช่น สบู่ ครีม แป้ง น้ำหอม เป็นต้น แต่มักจะมีอาการคันร่วมด้วย3. ผื่นลมพิษ เกิดจากการแพ้สิ่งต่างๆ เช่น อาหารทะเล ถั่ว เต้าเจี้ยว เครื่องดื่มแอลกอฮอล์ ละอองเกสร พืช ขนสัตว์ ไรฝุ่น เป็นต้น ซึ่งมักจะมีอาการคันร่วมด้วยเช่นกัน และมักเป็นทั่วตัว4. ผื่นแพ้ยา มักเกิดจากการใช้ยาในกลุ่ม penicillin, cotrimoxazole, ยากันชัก ต้องมีประวัติของการใช้ยามาก่อนที่จะเกิดผื่นขึ้น และมักมีอาการคันร่วมด้วย5. ผื่นจากแมลงสัตว์กัดต่อย มักมีอาการคันหรือเจ็บแสบร่วมด้วยหากตุ่มขึ้นที่ผิวหนังบริเวณอื่นร่วมด้วย และมีอาการไข้นำมาก่อน อาจเป็นโรคไข้ออกผื่นชนิดต่างๆ เช่น หัด หัดเยอรมัน อีสุกอีใส เป็นต้นในเบื้องต้น หากไม่มีอาการคันร่วมด้วย ก็อาจเป็นรูขุมขนอักเสบได้ แนะนำให้ฟอกทำความสะอาดด้วยสบู่ฆ่าเชื้อเวลาอาบน้ำ ไม่ใช้หินหรือใยขัดตัว และใช้ยาปฏิชีวนะแบบทา เช่น มิวพิโรซิน (mupirocin) ทาวันละ 2-3 ครั้ง แต่หากมีอาการคันร่วมด้วย ก็อาจเกิดจากการแพ้ต่างๆ ซึ่งก็ควรหลีกเลี่ยงการใช้สิ่งที่อาจทำให้เกิดการแพ้ต่างๆ ไปก่อน และทานยาแก้แพ้ เช่น ไตรแอมซิโนโลน (triamcinolone cream) เป็นต้น แตหากมีไข้ หรือตุ่มเพิ่มจำนวนมากขึ้นเรื่อยๆ หรือพบที่บริเวณอื่นของร่างกายด้วย ก็ควรไปพบแพทย์เพื่อตรวจค่ะ